किन्नरों ने थाने में उतारे कपड़े, डरकर पुलिसवाले चढ़ गए छत पर

खंडवा. वर्चस्व की लड़ाई को लेकर किन्नरों के दो पक्षों में मंगलवार दोपहर मारपीट और चाकूबाजी हो गई। एक पक्ष कोतवाली थाने में रिपोर्ट दर्ज कराने पहुंचा। पुलिस ने आनाकानी की। नाराज किन्नरों ने थाने की कुर्सियां फेंक दी। ताल ठोकी और नग्न हो गए। किन्नरों से डरकर महिला सब इंस्पेक्टर कमरे में छिप गई। पुलिस जवान भी यहां-वहां भागते रहे। किन्नरों का उत्पात आधा घंटा चला।

मामला उस समय बढ़ गया जब थाने में मौजूद एएसआई ने किन्नरों को फटकारते हुए नकली कह दिया। यह सुन किन्नरों का समूह आगबबूला हो गया। महिला एसआई को धक्का देकर प्रधान आरक्षक के कक्ष में घुस गए। आरक्षक से झूमाझटकी की। कुर्सी से खड़ा कर कॉलर पकड़ी और गालियां दी। किन्नरों की अश्लीलता देख थाने में मौजूद एक महिला आरक्षक भाग गई। हंगामा बढ़ता देख थाने में मौजूद एसआई गीता जाटव एक कक्ष में छिप गई।

एसआई ने वरिष्ठ अधिकारियों को घटना की जानकारी दी। किन्नर कोतवाली से सटे पुलिस कंट्रोल रूम की छत पर बैठे एसएएफ के जवानों के पास नग्न स्थिति में पहुंचे। जवानों को गालियां दी। कुछ जवानों ने किन्नरों से हाथ जोड़कर अपील कि वे नग्न होकर विरोध न करें। जो भी बात हो उसे अधिकारियों को बताए। आधा घंटे बाद सीएसपी अभिषेक दीवान, कोतवाली टीआई विजय सिसोदिया पुलिसबल के साथ पहुंचे। आक्रोशित किन्नरों ने सीएसपी और टीआई से भी बहस की। सीएसपी ने किन्नरों की सुनवाई कर केस दर्ज करने और आरोपी को गिरफ्तार करने का आश्वासन दिया।

लंबे समय से चल रहा विवाद

किन्नरों में वर्चस्व को लेकर लंबे समय से मारपीट की शिकायतें पुलिस को मिल रही है लेकिन एक सप्ताह से मामला गर्माया हुआ है। किन्नर गुरु मुस्कान जो कि ाबाद का है इसके 14 चेले हैं। दूसरे पक्ष की किन्नर गुरु करिश्मा और इसके 4-5 साथी किन्नर भी स्थानीय है। मुस्कान किन्नर के पास चेलों की संख्या ज्यादा होने और ट्रेनों में दबदबा होने से दोनों पक्षों में विवाद चल रहा है।

चाकूबाजी के बाद नकली किन्नर बोलने पर बढ़ा विवाद

रिपोर्ट दर्ज कराने आई किन्नर करिश्मा ने बताया मंगलवार दोपहर 2 बजे मछली बाजार बस स्टैंड के पास किन्नर मुस्कान के साथी दीनू ने उसके चेले बबली को चाकू मार दिया। 2.45 बजे करिश्मा अपने चेलों के साथ मुस्कान के खिलाफ दर्ज कराने कोतवाली पहुंची। पुलिस ने एफआईआर न लिखते हुए अदमचेक काट दिया।

एएसआई ने किन्नरों को फटकार लगाते हुए कहा- नकली किन्नर हो चले जाओ यहां से। इस बात से करिश्मा किन्नर और उसके चेले नाराज हो गए। किन्नरों ने एसपी से शिकायत की। यहां से शाम 5.30 बजे किन्नर कोतवाली पहुंचे। यहां पूरा स्टाफ मौजूद नहीं था। सभी अधिकारी और जवान महापौर के शपथ विधि समारोह में लगे हुए थे। किन्नरों ने यहां आते ही हंगामा कर दिया।

आगे की स्लाइड्स में देखें PHOTOS.....